Buli muntu agwana afune eddembe eryogerwako mu Kirangiriro kino awatali kusosola kwonna okwetooloolera ku ggwanga, langi, ekikula, olulimi, eddiini, ebyobufuzi oba endowooza endala yonna gy’ayinza okubeera nayo, eggwanga oba ekitundu mw’asibuka, ebyobugagga by’alina, obuzaale bwe oba ensonga endala yonna. Ekirala, tewali kusosola kwonna kujja kukolebwa ku musingi gw’embeera y’ebyobufuzi, ey’obuyinza oba ey’ensi yonna ey’eggwanga oba ekitundu omuntu mw’abeera, ka kibeere nga kyetongodde, kyetwala, tekyetwala oba nga kiriko envumbo y’obwetwaze.